CELEX: 31969R2264
Language: ro
Date: 1969-11-13 00:00:00
Title: Regulamentul (CEE) nr. 2264/69 al Comisiei din 13 noiembrie 1969 privind cererile de rambursare a ajutoarelor acordate de către statele membre organizațiilor de producători de fructe și legume

03/Volumul 01
            
            
               RO
            
            
               Jurnalul Ofícial al Uniunii Europene
            
            
               135
            
         31969R2264
   
               L 287/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2264/69 AL COMISIEI
   
   din 13 noiembrie 1969
   privind cererile de rambursare a ajutoarelor acordate de către statele membre organizațiilor de producători de fructe și legume
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul nr. 159/66/CEE al Consiliului din 25 octombrie 1966 de stabilire a dispozițiilor suplimentare în vederea organizării comune a pieței în sectorul fructelor și legumelor (1),
   având în vedere Regulamentul (CEE) nr. 449/69 al Consiliului din 11 martie 1969 privind rambursarea ajutoarelor acordate de către statele membre organizațiilor de producători de fructe și legume (2), în special articolul 7 alineatul (3),
   întrucât solicitările de rambursare pentru ajutoarele acordate organizațiilor de producători de fructe și legume de către statele membre, care pot fi rambursate de FEOGA, secțiunea Orientare, până la 50 % din valoarea lor, trebuie să cuprindă anumite date care trebuie prezentate într-o formă identică de către statele membre, astfel încât să se faciliteze examinarea conformității lor cu dispozițiile Regulamentului nr. 159/66/CEE și cu dispozițiile Regulamentului (CEE) nr. 449/69, precum și adoptarea unei decizii cu privire la respectivele solicitări;
   întrucât, în situația în care Comisia consideră că documentele furnizate în mod curent de către statele membre sunt insuficiente sau conținutul lor incomplet pentru a controla îndeplinirea de către organizațiile de producători a normelor impuse pentru acordarea de ajutoare, Comisia poate cere statului membru în cauză acte justificative sau documente suplimentare;
   întrucât măsurile prevăzute în prezentul regulament sunt conforme cu avizul Comitetului de gestionare a fondului,
   ADOPTĂ PREZENTUL REGULAMENT:
   Articolul 1
   (1)   Solicitările de rambursare stabilite de statele membre în temeiul dispozițiilor articolului 7 din Regulamentul (CEE) nr. 449/69 trebuie prezentate în conformitate cu tabelele din anexa I la prezentul regulament.
   (2)   Pentru fiecare organizație de producători, informațiile solicitate în anexa II la prezentul regulament trebuie să fie furnizate astfel încât Comisia să poată decide prima rambursare a ajutoarelor acordate acestor organizații.
   Articolul 2
   (1)   La cererea Comisiei, statul membru îi trimite, în termen de o lună, în original sau în copie legalizată, actele justificative care se află în posesia sa și pe baza cărora se calculează ajutoarele prevăzute în articolul 2 alineatul (1) din Regulamentul nr. 159/66/CEE.
   (2)   Pentru a efectua un control eficient al solicitării de rambursare a ajutoarelor prevăzute în articolul 2 alineatul (1) din Regulamentul nr. 159/66/CEE, statul membru trimite Comisiei, la cererea acesteia și în termenul stabilit, toate actele justificative sau alte documente decât cele prevăzute în alineatul (1) care pot prezenta importanță în calcularea subvenției menționate anterior.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 noiembrie 1969.
      
         
            Pentru Comisie
         
         
            Președintele
         
         Jean REY
         
      
   
   
      (1)  JO 192, 27.10.1966, p. 3286/66.
   
      (2)  JO L 61, 12.3.1969, p. 2.
   ANEXA I
   
      
   
      
   ANEXA II